รีวิวรอบที่ 3 กับร้านนี้ แต่มากินหลายรอบแล้ว วันนี้เปลี่ยนเมนูบ้าง
แต่เมนูหลักต้องแหนมเนืองตลอดตลอด ขาดไม่ได้จริงจริง
ที่สั่งมี 3 อย่างด้วยกัน ตามนี้เลย
1. ข้าวเกรียบปากหม้อญวน (90 บาท)
     อยากลองเมนูอื่นๆบ้าง เลยสั่งเมนูนี้ดูรูปน่ากิน ข้าวเกรียบปากหม้อมา
แบบ 4 ชิ้นใหญ่ๆ พร้อมกับ หมูยอ 3 ชิ้น (ทำไมไม่ 4 หว่า) ตัวแป้งนุ่มลิ้นดีมาก
แต่ไส้ข้างในรู้สึกจะเค็มไปนิดนึง ใส่พริกไทเยอะ ต้องใส่น้ำจิ้มลงไปเยอะหน่อยลดเค็ม
แต่ก็อร่อยนะ ใช้ได้ๆ

2. หมูย่างใบชะพลู (100 บาท)
     ปกติไปร้านอื่นจะสั่งเมนูนี้นะ ไม่รู้ทำไมยังไม่เคยสั่งของร้านนี้
เดาว่าน่าจะเป็นเมนูใหม่ เพราะมาครั้งนี้ เมนูมาเป็นเล่มๆเลย
ก่อนนู้นยังมี ไม่กี่หน้าอยู่เลย จานนี้ถือว่าอร่อยเลยนะ ชิ้นอาจจะเล็กไปหน่อย
แต่รสชาตินี่มาใหญ่มากจริงๆ หมูข้างในน่าจะสับแล้วปั้นเป็นก้อน
หอมกลิ่ยใบชะพลูย่าง อร่อยจริงๆ แนะนำค่ะ

3. แหนมเนืองชุดเล็ก (180 บาท)
     หมูขนาด และความสุก ไม่มีแย่ลงจากเดิมเลย ดีเหมือนเดิมเลย
บ้างร้าน กินไปนานๆ หมูชิ้นเริ่มเล็กลงๆ เรื่อยๆ บางทีก็เกรียมแห้งงงมาเชียว
แต่ร้านนี้ไม่เป็นงั้นนะ มาหลายทีแล้ว ยังอร่อยเหมือนเดิมจริงๆ ชอบบเลิฟๆ

ใครใกล้แถวนี้ อยากรับประทานอาหารเวียดนามมาลองร้านนี้ได้เลยจริงๆ
ของเขาดีค่ะ ^^

ปล.วันนี้เอารูปเมนูมาฝากด้วย